ཡང་དེར་མཐུན་གྱིས།དུས་ད་ལྟར་དགེ་རྒན་ཞིག་ལ་མཚོན་ན།སློབ་ཕྲུག་གི་ལྷན་སྐྱེས་རྙེད་ནས་གང་ལ་དེ་འཚམ་བྱ་དགོས་པ་ནི།ཚང་མས་ཤེས་ཀྱང་ཤེས་ལ་བཤད་ཀྱང་བཤད་པའི་ལེགས་བཤད་ཅིག་རེད་མོད།ཡིན་ཡང་སློབ་མ་རེ་རེའི་ལྷན་སྐྱེས་རྙེད་མཁན་གྱི་དགེ་རྒན་ནི་བརྒྱ་མཐའ་ཙམ་རེད།རྒྱུ་མཚན།གཅིག་ཏུ་སློབ་གྲྭ་མང་ཆེ་བ་ནི་གཞུང་གཉེར་ཡིན་པས་སློབ་མ་མང་བའི་མང་སྐྱོན་ཆེ་བ།གཉིས་སུ་རྒྱུགས་སྐར་ཚད་ཤིང་དུ་འཁྱེར་བ་ཐལ་དྲགས་པས་ཐམས་ཅད་རྒྱུགས་ཤོག་སྒྲོམ་གཞི་ལ་བསྟུན་རྒྱུ་མང་དྲགས་པ།གསུམ་དུ་སློབ་གསོས་མིག་མདུན་ཁེ་ཕན་གཉེར་རྒྱུ་ཐལ་དྲགས་པ།བཞི་རུ་དགེ་རྒན་ལ་སློབ་མ་རེ་རེ་ལ་ངོ་འདྲིས་རྒྱུས་ལོན་བྱ་བའི་ཁོམ་ལོང་མེད་པ་སོགས།གང་དང་གང་གིས་ཀྱང་སློབ་མ་རེ་རེའི་རང་འཇོན་ནུས་རྩལ་ཐུན་མིན་ལ་རྒྱུས་ལོན་དཔྱིས་ཕྱིན་པ་བགྱིས་ཐོགགང་དེའི་ཁྱད་འཕགས་དམིགས་སུ་འཕེར་བར་བྱ་རྒྱུ་ནི་རབ་ཏུ་དཀའ་འོ།།